Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: 3. A 136/2002. (VII. 19.) OVB határozat szerint az országos népszavazás kitûzésére irányuló kezdeményezés
Paragraph Index: 879

5. A termõföldtörvény 7. § (1) bekezdése alapján külföldi magánszemély és jogi személy termõföld és védett természeti terület tulajdonjogát nem szerezheti meg. A termõföldtörvény sem zárja ki azonban, hogy külföldi természetes vagy jogi személy öröklés útján, elbirtoklással, ráépítéssel vagy kárpótlási célú árverés során szerezzen termõföldtulajdont. A termõföldtörvény 4. §-a ugyanis úgy rendelkezik, hogy a termõföldtörvény II. fejezetének alkalmazása szempontjából tulajdonszerzésnek kell tekinteni a termõföld tulajdonjogának — ideértve a részarányként meghatározott tulajdont is — bármilyen jogcímen (szerzésmódon) történõ megszerzését, kivéve a törvényes örökléssel, az elbirtoklással, ráépítéssel, kisajátítással és a kárpótlási célú árverés során történõ tulajdonszerzést. A termõföldtörvény 6. § (1) bekezdése alapján belföldi jogi személy és jogi személyiség nélküli más szervezet — a Magyar Állam, az önkormányzat és a közalapítvány kivételével — nem szerezhet termõföldtulajdont, de ugyanezen

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes